62019CO0483_INF
Digriet tal-Qorti tal-Ġustizzja (It-Tmien Awla) tal‑11 ta’ Diċembru 2019 –Ville de Verviers
(Kawża C‑483/19) (
1
)
“Rinviju għal deċiżjoni preliminari – Artikolu 99 tar-Regoli tal-Proċedura tal-Qorti tal-Ġustizzja – Politika soċjali – Direttiva 1999/70/KE – Ftehim qafas dwar xogħol għal żmien fiss konkluż mill-ETUC, mill-UNICE u miċ-CEEP – Klawżola 2 – Kamp ta’ applikazzjoni tal-ftehim qafas – Possibbiltà għall-Istati Membri li jeskludu r-relazzjonijiet ta’ taħriġ professjonali u skemi ta’ apprentistat tal-bidu kif ukoll kuntratti u relazzjonijiet ta’ impjieg li kienu konklużi fil-qafas ta’ programm speċifiku pubbliku jew bl-appoġġ tal-pubbliku ta’ taħriġ, integrazzjoni u taħriġ professjonali mill-ġdid – Konsegwenzi”
1.
Domandi preliminari – Risposta li tkun tista’ kjarament tiġi dedotta mill-ġurisprudenza – Applikazzjoni tal-Artikolu 99 tar-Regoli tal-Proċedura
(Artikolu 267 TFUE; Regoli tal-Proċedura tal-Qorti tal-Ġustizzja, Artikolu 99)
(ara l-punti 18, 19)
2.
Politika soċjali – Ftehim qafas dwar xogħol għal żmien fiss konkluż mill-ETUC, mill-UNICE u miċ-CEEP – Direttiva 1999/70 – Kamp ta’ applikazzjoni – Kuntratt jew relazzjoni ta’ xogħol iddefiniti mil-leġiżlazzjoni jew mill-prattiki nazzjonali – Leġiżlazzjoni nazzjonali li teskludi ċerta kategorija ta’ kuntratti mill-kamp ta’ applikazzjoni tad-Direttiva – Ammissibbiltà – Kundizzjoni – Obbligu li jiġu adottati miżuri nazzjonali ta’ natura li jiggarantixxu lill-ħaddiema li jaqgħu taħt din il-kategorija ta’ kuntratti l-osservanza tal-għanijiet imfittxija mill-ftehim qafas – Assenza
(Direttiva tal-Kunsill 1999/70, Anness, Klawżola 2, Punti 1 u 2(b))
(ara l-punti 21 sa 26, 29, u d-dispożittiv)
Dispożittiv
Il-punt 2(b) tal-Klawżola 2 tal-ftehim qafas dwar xogħol għal żmien fiss konkluż mill-ETUC, mill-UNICE u mis-CEEP, konkluż fit‑18 ta’ Marzu 1999, li jinsab fl-anness għad-Direttiva tal-Kunsill 1999/70/KE tat‑28 ta’ Ġunju 1999 dwar il-ftehim qafas dwar xogħol għal żmien fiss konkluż mill-ETUC, mill-UNICE u mis-CEEP, għandu jiġi interpretat fis-sens li ma jipprekludix li leġiżlatur nazzjonali, li, konformement mal-possibbiltà mogħtija lilu minn din id-dispożizzjoni, eskluda mill-kamp ta’ applikazzjoni tal-leġiżlazzjoni nazzjonali li tittrasponi d-Direttiva 1999/70 u l-ftehim qafas ċerta kategorija ta’ kuntratti, jew naqas milli jadotta miżuri nazzjonali ta’ natura li jiżguraw lill-ħaddiema li jaqgħu taħt din il-kategorija ta’ kuntratti l-osservanza tal-għanijiet imfittxija mill-ftehim qafas.
(
1
)	ĠU C 288, 26.8.2019.